7 คุณประโยชน์ของการรับประทานอาหารมังสวิรัติ

ในปัจจุบันจำนวนผู้คนล้วนใส่ใจสุขภาพกันมากขึ้น โดยเฉพาะสุขภาพทางอาหาร ไม่ว่าจะเป็นเหตุผลด้านการลดน้ำหนัก หรือเพื่อพัฒนาสุขลักษณะทางอาหารก็ตาม อาหารมังสวิรัติ ถือเป็นประเภทอาหารหนึ่ง ที่ผู้คนเริ่มมีความสนใจ และหันมารับประทานกันมากขึ้น และบทความนี้ ก็จะนำเสนอประโยชน์อย่างอื่น จากการรับประทานอาหารมังสวิรัติค่ะในปัจจุบันจำนวนผู้คนล้วนใส่ใจสุขภาพกันมากขึ้น โดยเฉพาะสุขภาพทางอาหาร ไม่ว่าจะเป็นเหตุผลด้านการลดน้ำหนัก หรือเพื่อพัฒนาสุขลักษณะทางอาหารก็ตาม อาหารมังสวิรัติ ถือเป็นประเภทอาหารหนึ่ง ที่ผู้คนเริ่มมีความสนใจ และหันมารับประทานกันมากขึ้น และบทความนี้ ก็จะนำเสนอประโยชน์อย่างอื่น จากการรับประทานอาหารมังสวิรัติค่ะ
1. เพื่อให้ร่างกายมีประสิทธิภาพในการป้องกันร่างกายจากโรคร้าย
จากผลงานวิจัย และตัวเลขของผู้ที่ได้รับผลข้างเคียงจากการบริโภคเนื้อสัตว์ในปริมาณมาก ได้มีให้เราเห็นอยู่มาก ว่าการรับประทานเนื้อสัตว์นั้น ก่อให้เกิดความเสี่ยงในการเกิดโรคต่างๆ เพราะในสัตว์ จะมีฮอร์โมน และโดยเฉพาะอย่างยิ่ง คลอเรสเตอรอล ที่สามารถนำโรคร้ายมาสู่คุณได้ เช่น โรคหลอดเลือดหัวใจตีบ จากการบริโภคเนื้อสัตว์ที่มีคลอเรสเตอรอลสูง, โรคเก๊าท์ จากการบริโภคสัตว์ปีก เป็นต้น
2. ลดความเสี่ยงจากการเป็นโรคมะเร็ง
โรคมะเร็ง ถือว่าเป็นสาเหตุการเสียชีวิตของคนไทยเป็นอันดับต้นๆ และสาเหตุหนึ่งที่ก่อให้เกิดโรคมะเร็งคือ เนื้อสัตว์ เนื่องจาก ในการเพาะเลี้ยงสัตว์ในปัจจุบัน มีการใช้สารเร่ง ฮอร์โมน และสารเคมีต่างๆ ที่เพิ่มปริมาณเนื้อสัตว์ แต่สามารถส่งผลข้างเคียงให้กับมนุษย์ได้ ดังนั้น การรับประทานผัก ผลไม้ จากมังสวิรัติ ก็สามารถช่วยลดความเสี่ยงนี้ได้ แต่คุณต้องแน่ใจว่า ผักผลไม้ที่คุณทานนั้น ผ่านการล้างให้สะอาด และปราศจากสารเคมี
3. ลดน้ำหนัก
ในผัก ผลไม้ หรืออาหารพวกธัญพืชและถั่วนั้น อุดมไปด้วยสารอาหารที่ครบถ้วน ซึ่งสามารถทดแทนสารอาหารที่เราพบในเนื้อสัตว์เป็นส่วนใหญ่ ซึ่งการรับประทานมังวิรัติ ก็ทำให้เราอิ่ม ได้รับสารอาหารที่ครบถ้วน โดยไม่ต้องแถมคลอเรสเตอรอลให้คุณต้องปวดหัวเลย
4. อายุยืน
ในงานวิจัยพบว่า ผู้ที่รับประทานผัก ผลไม้จะมีชีวิตที่ยืนยาวกว่าคนทั่วไป ซึ่งถ้าเอ่ยถึงชนชาติที่มีอายุเฉลี่ยของประชากรที่ยืนยาวที่สุดในโลก เราก็ต้องนึกถึงประเทศญี่ปุ่นเป็นอันดับแรก ซึ่งจากการสำรวจอาหารที่พวกเขาทานนั้น อาหารของพวกเขามันจะประกอบด้วยผัก ผลไม้ และอาหารที่มีแคลอรี่ต่ำ ดังนั้น หากคุณอยากมีชีวิตที่ยืนยาว เพื่อที่จะได้เห็นโลกที่สวยงามไปนานๆ อาหารมังสวิรัติก็เป็นทางเลือกที่น่าสนใจมากเลยทีเดียว
5. บริหารระบบย่อยอาหาร
การรับประทานเนื้อสัตว์ในปริมาณมาก มักทำให้คุณมีอาการท้องผูก และไม่สบายตัว ซึ่งอาการท้องผูกเล็กๆนี่ สามารถก่อให้เกิดโรคอื่นตามมาได้ เช่น ริดสีดวงทวาร หรืออาจสะสมและก่อให้เกิดมะเร็งลำไส้ในอนาคตได้ ดังนั้น การรับประทานผัก ผลไม้ หรือหันไปทานมังสวิรัติ ที่ประกอบด้วยอาหารที่มีเส้นใยสูง จะช่วยให้ระบบการย่อยอาหารของคุณมีความสมดุล และทำงานได้ดีขึ้น
6. เพิ่มระบบภูมิคุ้มกันให้กับร่างกายของคุณ
ผัก ผลไม้ และธัญพืชต่างๆ ประกอบด้วยวิตามิน และแร่ธาตุที่จำเป็นต่อการเจริญเติบโตของระบบต่างๆในร่างกาย และปริมาณสารอาหารที่พบ ก็มีมากกว่าเนื้อสัตว์หลายเท่านัก ซึ่งสารอาหารจากอาหารประเภทมังสวิรัตินี้ เป็นอาหารชั้นยอดของระบบภูมิคุ้มกันของคุณ ซึ่งคุณจะสังเกตได้เลยว่า ในขณะที่คุณทานอาหารมังสวิรัติ คุณจะรู้สึกกระปรี้กระเปร่า สดชื่น และไม่ค่อยมีโรคภัยไข้เจ็บมาให้คุณต้องรำคาญใจเลย
7. ช่วยขับสารพิษออกจากร่างกาย
หากคุณรักและชื่นชอบบุฟเฟต์เนื้อสัตว์ หรือหมูกระทะเป็นชีวิตจิตใจ คุณอาจจะพบว่าร่างกายของคุณรู้สึกไม่สบายอย่างเห็นได้ชัด ไม่ว่าจะเป็นสิว การทำงานของระบบขับถ่ายที่แย่ และสามารถเป็นแหล่งสะสมของสารพิษต่างๆได้ ดังนั้นอาหารมังสวิรัติ ที่ประกอบด้วยวิตามินที่จำเป็น และเส้นใยอาหารที่สูง จะสามารถนำเอาสารพิษต่างๆที่ว่านี้ ออกจากร่างกายของคุณได้